উল্লেখ্য, গত ৪ সেপ্টেম্বর রোববার সকাল ১১টায় ঢাকাস্থ বারডেম হাসপাতালে চিকিৎসাধীন অবস্থায় তিনি ইন্তেকাল করেন। (ইন্নালিল্লাহে……. রাজেউন)। মৃত্যুকালে মরহুমের বয়স হয়েছিল ৯০ বছর। তিনি স্ত্রী, ২ পুত্র, ৩ কন্যা, নাতী-নাতনীসহ অসংখ্য গুনগ্রাহী রেখে গেছেন। তাঁর মৃত্যুতে দিনাজপুরজুড়ে শোকের ছায়া নেমে আসে। দিনাজপুর শহরের মুন্সিপাড়াস্থ তাঁর নিজ বাসভবনে (নাজমা-রহিম ফাউন্ডেশন) শোকার্ত মানুষের ঢল নামে। ওইদিন বিকেলেই জাতীয় সংসদের দক্ষিণ প্লাজায় প্রথম নামাজে জানাযা অনুষ্ঠিত হয়। ঢাকা আইনজীবি সমিতি প্রাঙ্গণে দ্বিতীয় নামাযে জানাযা অনুষ্ঠিত হয়। ঢাকায় রাষ্ট্রপতি আব্দুল হামিদ, প্রধানমন্ত্রী শেখ হাসিনা, জাতীয় সংসদের স্পিকার শিরিন শারমীন চৌধুরীসহ জাতীয় নেতৃবৃন্দ তার প্রতি শ্রদ্ধা জানিয়ে পুস্পমাল্য অর্পন করেন।